Personaalarvuti on samasugune  (loomulikult palju võimsam) abivahend nagu pliiats, joonlaud või sirkel, mida tuleb kasutada õigel ajal ja õiges kohas. Vaadates tagasi ajalukku näeme, et tänu igasuguste abivahendite kasutusele võtule on alati rõhuasetused koolimatemaatikas muutunud. Näiteks alles hiljuti hakkasid õpilased arvutuslükati asemel kasutama kalkulaatorit ning Ö 2 väärtust ei pea keskkooli lõpetanud noor juba ammu enam kirjalikult oskama arvutada. Küll aga ei takista nende oskuste puudumine juure mõistest aru saamist ja seda õigesti  kasutamast. Arvuti kui abivahend on piisavalt võimas, et muuta koolimatemaatikat oluliselt ja seda just õpetuse diferentseerimise suunas. Aga arvamus, et arvuti võib kunagi õpetajat täielikult asendada, on väär.